Comunitatea LGBTQ+ iese în stradă. Marșul Pride din Cluj va avea loc în 15 iunie.
Săptămâna Cluj Pride 2024 și marșul comunității LGBT+ se va desfășura în luna iunie. Marșul comunității va avea loc în 15 iunie.
Marșul Cluj Pride din 2023/ Foto: arhivă monitorulcj.ro
Queer Sisterhood Cluj a anunțat că săptămâna Cluj Pride 2024 se va desfășura între 10-16 iunie în acest an.
„E momentul să ne pregătim să umplem Clujul cu bucurie și culori pentru Cluj Pride 2024!
Între 10 și 16 iunie, vă invităm să vă alăturați nouă pentru a sărbători diversitatea și dragostea în toate formele ei! Într-o perioadă în care unii guvernanți refuză să recunoască și să protejeze persoanele LGBTQ+, societatea românească este pregătită pentru schimbare!
Prin evenimente culturale, educaționale și de conștientizare, ne unim eforturile pentru a promova respectul și acceptarea pentru toți membrii societății noastre.
Marșul Cluj Pride, programat pentru 15 iunie, va fi un moment de solidaritate și de afirmare a valorilor noastre comune de toleranță și de egalitate. Haideți să facem din Cluj un loc mai sigur și mai incluziv pentru toți!”, a transmis Queer Sisterhood Cluj.
Citiți monitorulcj.ro și pe Google News
CITEȘTE ȘI: